Möödunud nädalal tähistati üle Euroopa ja ka terves Eestis spordinädalat. Eestis korraldati kaheksa päeva jooksul rekordilised 853 liikumist ja tervislikke eluviise propageerivat sündmust, millest mitmed toimusid ka Pärnumaal
#000004
EOK liikumisharrastuse juhi Peeter Lusmägi sõnul andsid suurima panuse Spordinädala sõnumi levitamisel üldhariduskoolid ja lasteaiad, kelle initsiatiivil sai teoks koguni 571 sündmust. „Spordiklubid pakkusid inimestele täiendavaid liikumisvõimalusi 148 ning tööandjad 134 korral. Ühtekokku registreeriti spordinädalal Eestis ligi 162 000 osaluskorda, mis teeb sellest suurima liikumist ja tervislikke eluviise propageeriva sündmuse Eestis“, lausus Lusmägi.
#000005
Spordinädala üheks tähthetkeks oli üle-Euroopalise spordinädala ametlik avasündmus, mis toimus sellel aastal Eestis. Terve Euroopa nimel anti liikuma kutsuvale nädalale avapauk maailma suurima laste jalgrattavõistluse Tartu Rattamaratoni lastesõitude raames, kus liikumisrõõmust olid tulnud osa saama ligi 3000 last. Kõikides Euroopa riikides kokku toimus nädala jooksul enam kui 35 tuhat sündmust ja neist sai osa 10,5 miljonit inimest.
#000006
Tema sõnul on liikumisharrastuse edendamine kujunenud Eesti Olümpiakomitee üheks prioriteediks. “Meie tegevus on suunatud eelkõige kehaliselt väheaktiivsetele lastele, noortele, täiskasvanutele ja seenioritele,” ütles Lusmägi
#000008
Spordinädal 2017 koduleht internetis on . Põnevat ja kasulikku infot liikumisharrastuse kohta leiab “Eestimaa liigub” kodulehelt või Facebooki lehelt . Pärnumaal toimusid spordinädala raames rattaretk, koolide, lasteaedade ja omavalitsuste mitmed spordisündmused.
#000010